钦定古今图书集成/历象汇编/历法典/第099卷 > 《宋史》 > 总叙
## 钦定古今图书集成/历象汇编/历法典/第099卷 > 《宋史》 > 总叙

“尝观天文，皆按宣洞阳城晷漏，且自今年冬至起算
至来年冬至日止，所谓周天之正数也。一日一夜，通
计一百刻，每八刻二十分为一时，惟寅申己亥有九
刻，皆以子午定其昼夜。今者所在壶漏异常，不遵古法，务在机巧，各肆瞽术。工匠一时胸臆之见，制度既
无轨则，时刻宜乎差误，有过与不及之失。”今辄撰成
《滴漏循环》之法，积年而成，不劳人力，不费工财，妙通
元微，至简且捷，虽出五里之外，箧笥皆可附行于几
案之隅，所谓天运璇玑，尽在目中矣。切见好事君子，
或用表标，或用烟篆，然香燥则易热，香润则烬缓，天
晴日表可验，阴晦又不可考，二者俱非悠久之法，但
依此造，似乎简易而精通，元微妙中之妙也。